קופה אמריקה 2015

תחרות הקופה אמריקה 2015 (2015 Campeonato Sudamericano Copa América) הוא גביע אליפות אמריקה הדרומית בכדורגל ה-44, שנערך בצ'ילה, בין 12 ביוני ל-4 ביולי 2015 בניהול קונפדרציית הכדורגל של אמריקה הדרומית (CONMEBOL). האלופה שהגנה על תוארה הייתה אורוגוואי שזכתה בטורניר הקודם. 12 נבחרות השתתפו בטורניר, מתוכן 10 נבחרות חברות CONMEBOL, ועוד שתי אורחות - מקסיקו וג'מייקה, חברות CONCACAF, קונפדרציית הכדורגל של צפון אמריקה, מרכז אמריקה ושל מדינות האיים הקריביים. זו הפעם הראשונה שנבחרת ג'מייקה השתתפה בטורניר הקופה אמריקה. בתחרות זכתה נבחרת צ'ילה המארחת בפעם הראשונה בתולדותיה, לאחר שגברה בגמר על נבחרת ארגנטינה בסיומו של דו-קרב פנדלים, בתוצאה 1–4. ניצחונה של נבחרת צ'ילה בטורניר, הבטיח את העפלתה לגביע הקונפדרציות 2017 אשר ייערך ברוסיה, כנציגת אמריקה הדרומית. בפברואר 2011 הכריזה קונפדרציית הכדורגל הברזילאית שברזיל תארח את הטורניר, בהתאם לשיטת הרוטציה המונהגת ב-CONMEBOL לפי סדר אלפביתי. עם זאת, בברזיל חששו שהמדינה לא תעמוד בעומס אירועי הספורט שעתידים להיערך בברזיל באותן שנים - גביע הקונפדרציות 2013, מונדיאל 2014 ואולימפיאדת 2016. נשיא ה-CONMEBOL, ניקולס לֶאוֹז, הציע להעניק למקסיקו את זכות האירוח, אף שמדינה זו אינה חברה בארגון. לבסוף, במאי 2012 הוכרז שקונפדרציות הכדורגל הברזילאית והצ'יליאנית הגיעו להסכמה להחליף ביניהן את אירוח הטורנירים של 2015 ו-2019, כך שהוחלט לקיים את טורניר קופה אמריקה 2015 בצ'ילה. הטורניר נערך בתשעה אצטדיונים בשמונה ערים בצ'ילה. בתחילה נבחרות מקסיקו ויפן הוזמנו להצטרף לעשר הנבחרות הדרום אמריקאיות שמשתתפות בטורניר. יפן דחתה את ההצעה ונבחרת סין הוזמנה במקומה, אך גם נבחרת זו החליטה לבסוף לא להשתתף בטורניר. במאי 2014 CONMEBOL הכריזה שג'מייקה תצטרף למקסיקו ושתי הנבחרות ישחקו בטורניר. הגרלת הטורניר הייתה אמורה להיערך בעיר ויניה דל מאר ב-27 באוקטובר 2014, אך נדחתה לתאריך 24 בנובמבר. ב-10 בנובמבר 2014 הודיעה CONMEBOL על החלוקה של דירוג הנבחרות. בדירוג הראשון כראשות בית שובצו המארחת צ'ילה (בית א'), ארגנטינה (בית ב') וברזיל (בית ג'). שאר תשע הנבחרות דורגו לפי מיקומן בדירוג העולמי של פיפ"א נכון ל-23 באוקטובר 2014 (מופיע בסוגריים). כל מדינה שלחה סגל סופי של 23 שחקנים (שלושה מתוכם שוערים) למשחקי הטורניר, שעליו הנבחרות היו צריכות להודיע עד ה-1 ביוני. מכיוון שגמר ליגת האלופות 2015 התקיים ב-6 ביוני, חמישה ימים לפני פתיחת המשחקים, הוחלט לאפשר לברצלונה ויובנטוס לשחרר את השחקנים הדרום אמריקאים לאחר הגמר, על אף שעל פי חוקי פיפ"א יש לשחרר שחקנים לפחות 14 יום לפני פתיחת משחקי טורניר בינלאומי. השחקן האורוגוואי לואיס סוארס לא יכול היה לקחת חלק בטורניר, עקב עונש השעיה מתשעה משחקים במדי הנבחרת, לאחר שנשך את השחקן האיטלקי ג'ורג'יו קייליני במסגרת משחקי מונדיאל 2014. ערך מורחב – גמר קופה אמריקה 2015 4 שערים פרו פאולו גררו צ'ילה אדוארדו ורגאס 3 שערים ארגנטינה סרחיו אגוארו פרגוואי לוקאס באריוס צ'ילה ארתורו וידאל 2 שערים ארגנטינה אנחל די מריה ארגנטינה גונסאלו היגוואין בוליביה מרסלו מורנו צ'ילה צ'ארלס אראנגיס אקוודור מילר בולאנוס אקוודור אנר ולנסיה מקסיקו ראול חימנס מקסיקו מתיאס ווסו 3 בישולים ארגנטינה ליונל מסי צ'ילה חורחה ואלדיביה 2 בישולים מקסיקו אדריאן אלדרטה ארגנטינה אנחל די מריה ברזיל דני אלבס נבחרת הטורניר: ליונל מסי דחה את קבלת הפרס. מקרה זה של דחיית קבלת פרס "השחקן המצטיין" היה הראשון בהיסטוריית הקופה אמריקה. מדיה וקבצים בנושא קופה אמריקה 2015 בוויקישיתוף אתר האינטרנט הרשמי של קופה אמריקה 2015 תומר יצחק‏, על כל הקופה: כל מה שצריך לדעת לקראת קופה אמריקה 2015, באתר וואלה, 10 ביוני 2015 קופה אמריקה 2015, ברשת החברתית פייסבוק Copa América será no Brasil em 2015, confirma CBF em seminário Conmebol quiere la Copa América 2015 en México sobre Chile Oficial: La Copa América 2015 será en Chile y la 2019 en Brasil Japan to join Copa America tournament Chile in 2015 México y Japón serán las invitadas a la Copa América 2015 China to enter 2015 copa america in Chile, באתר wildeastfootball.net‏, 2 במרץ 2014 Mexico and Jamaica invited to 2015 Copa America, באתר goal‏, 29 במאי 2014 Sorteo de la Copa América 2015 se realizará en octubre en Viña del Mar Copa América Chile 2015: la ceremonia del sorteo se realizará el 24 de noviembre, באתר CONMEBOL,‏ 26 באוגוסט 2014 La Copa América Chile 2015 tiene a sus cabezas de serie: la anfitriona, Argentina y Brasil, באתר CONMEBOL,‏ 10 בנובמבר 2014 La Copa América, pesadilla del Barça este año